เรื่องร้องเรียน (เสนอแนะ,การเดินทาง,ร้องเรียน) วันที่ 2023-09-27 07:08:17 — แขวงบางยี่เรือ เขตธนบุรี จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660039283
ขอให้ปรับปรุงการให้บริการของเจ้าหน้าที่ แผนกฝ่ายพัฒนาชุมชนและสวัสดิการ ประจำสำนักงานเขตธนบุรี เขตธนบุรี กรุงเทพมหานคร เนื่องจากวันที่ 25 กันยายน 2566 เวลาประมาณ 14.00-15.00 น. ผู้ร้องได้เดินทางไปยังสำนักงานเขตธนบุรี เพื่อลงทะเบียนรับเบี้ยผู้สูงอายุ งบประมาณประจำปี 2567 โดยได้ติดต่อกับเจ้าที่หน้าหัวหน้าแผนกพัฒนาชุมชนและสวัสดิการ เพศหญิง (ไม่ทราบชื่อ และนามสกุล) อายุประมาณ 40-50 ปี สวมใส่แว่นตา สวมเสื้อกั๊ก ทางเจ้าหน้าที่คนดังกล่าวแจ้งกับผู้ร้องว่าไม่สามารถที่จะลงทะเบียนได้ เนื่องจากผู้ร้องเกิดวันที่ 24 ตุลาคม 2507 แต่มีแบบฟอร์มคำขอลงทะเบียนของคนที่เกิดก่อนวันที่ 2 กันยายน 2507 เท่านั้น ไม่มีฟอร์มคำขอลงทะเบียนของคนที่เกิดเดือนตุลาคม และแนะนำให้ผู้ร้องเดินทางมาลงทะเบียนใหม่อีกครั้งในเดือนตุลาคม 2566 แต่ผู้ร้องไม่ยินยอมเพราะหากให้เดินทางกลับไปและกลับมา จะทำให้เสียเวลาในการเดินทาง อีกทั้งยังต้องคอยดูแลผู้ป่วยติดเตียงไม่สามารถออกไปธุระนอกบ้านเป็นเวลานานได้ เจ้าหน้าที่จึงได้นำแบบฟอร์มดังกล่าวมาให้ ผู้ร้องจึงทำการขีดฆ่า วันที่ 2 กันยายน 2507 และเขียนวันที่ 24 ตุลาคม 2507 ลงไปแทนและลงลายมือชื่อผู้ร้องไว้ก็จะสามารถใช้ได้แล้ว (ระบุตามผู้ร้องแจ้ง) โดยได้ยื่นเอกสารให้กับเจ้าหน้าที่ แต่ทางเจ้าหน้าที่ไม่ลงชื่อรับเอกสาร เมื่อผู้ร้องถามชื่อเจ้าหน้าที่ ก็ไม่มีใครยอมบอกทั้งแผนก หลังจากนั้นมีการคัดทะเบียนราษฎร์ของผู้ร้อง โดยเจ้าหน้าที่แจ้งว่า ตามฐานทะเบียนราษฎรที่อยู่ของผู้ร้องอยู่ที่เขตทุ่งครุ จึงไม่สามารถลงทะเบียนที่เขตธนบุรีได้ หากลงที่เขตธนบุรีจะเป็นการเสียสิทธิรับเบี้ยผู้สูงอายุ จึงแนะนำให้ไปลงทะเบียนที่เขตทุ่งครุแทน แต่ผู้ร้องแจ้งว่าใช้บัตรประจำตัวประชาชน (ยังไม่หมดอายุ) ในการลงทะเบียนซึ่งในบัตรฯ เป็นเขตธนบุรี และผู้ร้องยังก็อาศัยอยู่ในเขตธนบุรีอีกด้วย ทำไมจะลงไม่ได้ ซึ่งการกระทำดังกล่าวส่งผลให้ผู้ร้องไม่ได้รับความสะดวกในการใช้บริการ และไม่ได้รับความพึงพอใจในการใช้บริการเป็นอย่างมาก โดยผู้ร้องแจ้งว่าเขตทุ่งครุนั้นอยู่ห่างไกล ประสงค์ให้แก้ไขปัญหาดังกล่าวโดยส่งจดหมายลงทะเบียน และนำเอกสารผู้ร้องส่งไปให้ทางเขตทุ่งครุก็เสร็จแล้ว ประกอบกับผู้ร้องแจ้งว่าที่อยู่ตามฐานทะเบียนราษฎรของผู้ร้องนั้นถูกทางสำนักงานเขตธนบุรี ย้ายที่อยู่ให้โดยพลการ เพราะเจ้าบ้านได้ไปแจ้งย้ายชื่อออก ซึ่งผู้ร้องคัดค้านให้ย้ายกลับมาหลายครั้งแล้ว มีการพูดคุยแล้ว แต่ไม่มีการดำเนินการ ประกอบกับมีความกังวลที่จะไม่ได้รับสิทธิตามนโยบายกระตุ้นเศรษฐกิจ แจกเงินดิจิทัลวอลเล็ตฯ จึงประสงค์ให้ขอให้ปรับปรุงการให้บริการของเจ้าหน้าที่แผนกฝ่ายพัฒนาชุมชนและสวัสดิการ ประจำสำนักงานเขตธนบุรี กรณีดังกล่าว(ระบุตามผู้ร้องแจ้ง) (ผู้ร้องยินดีให้เปิดเผย ชื่อ นามสกุล และหมายเลขโทรศัพท์)
 //หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata